Οι περισσότεροι από εμάς θεωρούμε τον ήλιο, ως φίλο μας.
Βοηθάει στο να μεγαλώσουν τα φυτά,
μας κρατά ζεστούς,
και σε ποιον δεν αρέσει να ξαπλώνει στην παραλία μία ηλιόλουστη μέρα;
Αλλά αν και έχει ολα αυτά τα καλά,
ο ήλιος σε μεγάλες ποσότητες μπορεί να είναι επιβλαβής.
Γι'αυτό το λόγο εφευρέθηκε το αντηλιακό.
Ο σκοπός του αντηλιακού είναι να προστατεύει το σώμα
από τις υπεριώδεις ακτίνες του ήλιου,
που έχουν αρκετές επιβλαβείς επιπτώσεις,
συμπεριλαμβανομένου του εγκαύματος
της γήρανσης του δέρματος
και της ανάπτυξης του καρκίνου του δέρματος.
Αυτές οι ακτίνες είναι διαχωρισμένες
σε διαφορετικά μήκη κύματος.
σε τύπους, όπως η υπεριώδης ακτινοβολία UVA
και η υπεριώδης ακτινοβολία UVB,
οι οποίες έχουν πλήθος επιδράσεων στο δέρμα
λόγω του φάσματος απορρόφησης των χρωμοφόρων,
τα μέρη των μορίων που είναι
υπεύθυνα για το χρώμα τους.
Τα δύο πρωταρχικά χρωμοφόρα είναι η αιμοσφαιρίνη
που βρίσκεται στα ερυθρά αιμοσφαίριά μας,
και η μελανίνη που δίνει στο δέρμα μας το χρώμα του.
Γνωρίζουμε ότι οι υπεριώδεις ακτίνες UVΒ προκαλούν εγκαύματα στο δέρμα.
Ο ρόλος των υπεριώδων ακτίνων UVA είναι λιγότερο κατανοητός
και φαίνεται να επιδρά
στο μαύρισμα μας,
στην καρκινογένεση
και στη γήρανση του δέρματος.
Λοιπόν, με ποιο τρόπο μας προστατεύει το αντηλιακό από αυτές τις ακτίνες;
Υπάρχουν δύο βασικοί τύποι αντηλιακού,
οι οργανικοί και οι ανόργανοι αναστολείς.
Οι οργανικοί αναστολείς, όπως το οξείδιο του ψευδαργύρου
ή το διοξείδιο του τιτανίου
αντανακλούν τις ακτίνες του ήλιου ενεργώντας σαν ένα φυσικό φράγμα.
Εάν έχετε δει ναυαγοσώστες με μύτες καλυμμένες με άσπρο χρώμα,
τότε θα ξέρετε πώς μοιάζει αυτό.
Τα ίδια συστατικά είναι τα κύρια μέρη
των κρεμών για την αλλαγή πάνας,
όπου ο στόχος τους είναι η δημιουργία ενός φυσικού φράγματος.
Ιστορικά, δεν ήταν πάντα εύκολο να εφαρμοστούν
και ήταν εμφανώς ορατές στο δέρμα
αλλά με τα νέα σκευάσματα αυτό το πρόβλημα έχει αντιμετωπιστεί.
Από την άλλη πλευρά, οι ανόργανοι αναστολείς
απορροφούν τις ακτίνες του ήλιου.
Καταστρέφονται πιο γρήγορα από τα οργανικά αντηλιακά
επειδή η ικανότητά τους να απορροφούν τις ακτίνες του ηλίου, μειώνεται.
Γενικά, αυτοί είναι πιο διαφανείς
όταν αλείφονται πάνω στο δέρμα,
όμως μερικοί άνθρωποι αναπτύσσουν αλλεργικές αντιδράσεις
σε κάποια από τα χημικά.
Ανεξάρτητα από το είδος του αντηλιακού
όλα υποβάλλονται σε δοκιμές
για να καθοριστεί ο παράγοντας αντηλιακής προστασίας
ή αλλιώς SPF.
Αυτό ουσιαστικά είναι ο βαθμός προστασίας
που θα προσφέρει το αντηλιακό από τις υπεριώδεις ακτινοβολίες UVB
πριν αρχίσετε να καίγεστε.
Αλλά ακόμα και αν δεν καιγόσαστε,
πρέπει να χρησιμοποιείτε αντηλιακό
εκτός και αν ζείτε σε μία σπηλιά,
οπότε δεν χρειάζεστε προστασία από τις επιπτώσεις του ήλιου.
Είναι αλήθεια ότι οι άνθρωποι με σκουρόχρωμη επιδερμίδα
και εκείνοι που μαυρίζουν ευκολότερα
έχουν μεγαλύτερη δομική προστασία από τα εγκαύματα του ήλιου,
αλλά είναι ακόμα ευάλωτοι
από τις επιτπώσεις των υπεριώδων ακτίνων UVA.
Παιδιά ηλικίας κάτω των έξι μηνών,
από την άλλη πλευρά,
θα πρέπει να μην εκτίθενται σχεδόν καθόλου στον ήλιο,
καθώς οι προστατευτικοί τους μηχανισμοί
δεν έχουν πλήρη λειτουργικότητα
και το δέρμα τους είναι πολύ πιθανό να απορροφήσει
οποιοδήποτε αντηλιακό τους βάλουμε.
Η χρήση του αντηλιακού βοηθά στην προστασία
ενάντια στην ανάπτυξη των τριών τύπων καρκίνου του δέρματος:
το βασικοκυτταρικό καρκίνωμα,
το ακανθοκυτταρικό καρκίνωμα
και το μελάνωμα.
Σε καθημερινή βάση, το DNA στα κύτταρά σας
αναπτύσσει μεταλλάξεις και λάθη
τα οποία γενικά αντιμετωπίζονται
από το μηχανισμό μέσα στα κύτταρά σας
αλλά οι υπεριώδεις ακτίνες του ήλιου οδηγούν σε μεταλλάξεις
όπου το κύτταρο ίσως να μην είναι ικανό να υπερνικήσει
με αποτέλεσμα την ανεξέλεγκτη ανάπτυξη
και τον ενδεχόμενο καρκίνο του δέρματος.
Το πιο τρομακτικό πράγμα
είναι ότι συχνά δεν μπορείτε καν να αντιληφθείτε τι συμβαίνει
έως ότου είναι πολύ αργά.
Αλλά εάν αυτοί οι συγκεκριμένοι κίνδυνοι για την υγεία σας
δεν είναι αρκετοί να σας πείσουν για τη χρήση του αντηλιακού,
υπάρχουν εξίσου αισθητικοί λόγοι.
Μαζί με το κάπνισμα τσιγάρων
οι επιπτώσεις από τον ήλιο είναι η κύρια αιτία πρόωρης γήρανσης
Η φωτογήρανση από χρόνια έκθεση στον ήλιο
οδηγεί σε απώλεια της ελαστικότητας του δέρματος,
με άλλα λόγια, το κάνει να φαίνεται χαλαρό.
Ρίξτε μία ματιά σε αυτόν τον οδηγό φορτηγού
όπου η αριστερή του πλευρά είναι συνεχώς εκτεθειμένη στον ήλιο
και παρατηρήστε την διαφορά.
Αυτό είναι ένα σημαντικό θέμα.
Τα παράθυρα των αυτοκινήτων μπλοκάρουν τις UVB, τις ακτίνες που προκαλούν εγκαύματα,
αλλά όχι τις UVA, τις ακτίνες που προκαλούν γήρανση του δέρματος.
Συνιστάται η χρήση αντηλιακού καθημερινά,
αλλά χρειάζεται να δώσετε ιδιαίτερη προσοχή
πριν την παρατεταμένη έκθεση στον ήλιο
ή όταν θα είστε στην παραλία
ή στο χιόνι
δεδομένου ότι η ανακλαστικότητα του νερού και του πάγου
ενισχύει τις ακτίνες του ήλιου.
Για αυτές τις περιπτώσεις, αλείψτε μία μικρή ποσότητα
δεκαπέντε με τριάντα λεπτά πριν βγείτε έξω
και ακόμη μία φορά, αμέσως μόλις βγείτε έξω.
Μετά από αυτό, θα πρέπει να ξαναβάζετε αντηλιακό κάθε δύο με τρεις ώρες
ειδικά μετά την κολύμβηση ή την εφίδρωση.
Σε διαφορετική περίπτωση θα πρέπει να φοράτε προστατευτικά ρούχα
με παράγοντα προστασίας κατά των υπεριώδων ακτίνων, ή αλλιώς UPF.
Μείνετε σε σκιερά μέρη,
όπως κάτω από δέντρα ή από μία ομπρέλα
και αποφεύγετε τον ήλιο κατά τις επικίνδυνες ώρες,
10 το πρωί με 4 το μεσημέρι.
Και ποιο είναι το καλύτερο είδος αντηλιακού;
Ο καθένας θα έχει την προτίμησή του,
αλλά προσέξτε τα ακόλουθα πράγματα:
το ευρύ φάσμα,
ο δείκτης προστασίας να είναι τουλάχιστον 30,
και να είναι ανθεκτικό στο νερό.
Μία ελαφριά ενυδατική κρέμα με δείκτη προστασίας 30
πρέπει να είναι καλή για καθημερινή χρήση.
Προσέξτε αν αποφασίσετε να χρησιμοποιήσετε σπρέι.
Κάντε αρκετές στρώσεις για να καλύψετε αποτελεσματικά το σώμα σας,
καθώς η ζωγραφική με σπρέι σε τοίχο μπορεί
να είναι διαφορετική από ένα βάψιμο με πινέλο.
Λοιπόν, απολαύστε τον ήλιο
αλλά απολαύστε τον με αντηλιακό.